

**ประกาศองค์การบริหารส่วนตำบลโคคลาน**

**เรื่อง สอบราคาจ้างเหมาก่อสร้างขององค์การบริหารส่วนตำบลโคคลาน**

**ตำบลโคคลาน อำเภอตาพระยา จังหวัดสระแก้ว**

………….........………….

ด้วยองค์การบริหารส่วนตำบลโคคลาน มีความประสงค์จะสอบราคาโครงการจ้างเหมาก่อสร้างรั้วศูนย์พัฒนาเด็กเล็กบ้านไทยสามัคคี พร้อมป้ายชื่อและประตูทาง เข้า-ออก หมู่ที่ 4 บ้านไทยสามัคคี ตามรายละเอียดดังนี้

โครงการจ้างเหมาก่อสร้างรั้วศูนย์พัฒนาเด็กเล็กบ้านไทยสามัคคี ขนาดรั้วยาว 174 เมตร พร้อมป้ายชื่อและประตูทาง เข้า-ออก หมู่ที่ 4 บ้านไทยสามัคคี พร้อมป้ายประชาสัมพันธ์ โครงการ จำนวน 1 ป้าย ก่อสร้างตามแบบแปลนองค์การบริหารส่วนตำบลโคคลานกำหนด

**กำหนดราคากลาง เป็นเงิน 400,000.- บาท (-สี่แสนบาทถ้วน-)**

**ผู้มีสิทธิเสนอราคาจะต้องมีคุณสมบัติดังนี้**

1. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

2. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น ในขณะยื่นซองสอบราคา

3. มีผลงานก่อสร้างประเดียวกันกับงานที่สอบราคาจ้างในวงเงินไม่น้อยกว่า 200,000.- บาท **กำหนดดูสถานที่ก่อสร้างในวันที่ 26 มิถุนายน 2555 ตั้งแต่เวลา 08.30-16.30 น. ณ. สถานที่ก่อสร้าง**

กำหนดยื่นซองสอบราคา **ในวันที่ 27 มิถุนายน 2555 ระหว่างเวลา 09.00-16.00 น.** ณ ศูนย์รวบรวมการจัดซื้อจัดจ้างองค์การบริหารส่วนตำบลระดับอำเภอ (**ห้องท้องถิ่นอำเภอตาพระยา**) **และกำหนดเปิดซองสอบราคาในวันที่ 28 มิถุนายน 2555 ตั้งแต่เวลา 10.00 น.** เป็นต้นไป

ผู้สนใจติดต่อขอซื้อเอกสารสอบราคา ในราคาชุดละ 800.- บาท ระหว่างวันที่ 14 มิถุนายน 2555

ถึงวันที่ 27 มิถุนายน 2555 ณ ส่วนการคลัง องค์การบริหารส่วนตำบลโคคลาน เลขที่ 402 หมู่ที่ 2 ตำบลโคคลาน อำเภอตาพระยา จังหวัดสระแก้ว **และวันที่ 27 มิถุนายน 2555 ซื้อซองสอบราคาและยื่นซองสอบราคา ณ. ศูนย์รวบรวมข้อมูลข่าวสารการจัดซื้อจัดจ้างขององค์การบริหารส่วนตำบลระดับอำเภอ (ห้องท้องถิ่นอำเภอตาพระยา) ตั้งแต่เวลา 09.00-16.00 น. เพียงวันเดียว** ดูรายละเอียด ได้ที่เว็บไซต์ [www.Gprocurement.go.th](http://www.Gprocurement.go.th) ,www.KO-Klan.Go.Th หรือสอบถามทางโทรศัพท์หมายเลข 0-3726-9939

ในวันและเวลาราชการ

ประกาศ ณ วันที่ 13 เดือนมิถุนายน พ.ศ.2555

(ลงชื่อ)

(นายสมพร สียางนอก)

นายกองค์การบริหารส่วนตำบลโคคลาน

**เอกสารสอบราคาจ้าง เลขที่ 2/2555**

**การจ้างเหมาโครงการก่อสร้างขององค์การบริหารส่วนตำบลโคคลาน**

**ตามประกาศองค์การบริหารส่วนตำบลโคคลาน อำเภอตาพระยา จังหวัดสระแก้ว**

**ลงวันที่ 13 มิถุนายน 2555**

---------------------------------------------------------------------

องค์การบริหารส่วนตำบลโคคลาน ซึ่งต่อไปนี้เรียกว่า องค์การบริหารส่วนตำบล มีความประสงค์จะประกาศสอบราคาโครงการจ้างเหมาก่อสร้างรั้วศูนย์พัฒนาเด็กเล็กบ้านไทยสามัคคี พร้อมป้ายชื่อและประตูทาง เข้า-ออก หมู่ที่ 4 บ้านไทยสามัคคี ตามรายละเอียดดังนี้

โครงการจ้างเหมาก่อสร้างรั้วศูนย์พัฒนาเด็กเล็กบ้านไทยสามัคคี ขนาดรั้วยาว 174 เมตร พร้อมป้ายชื่อและประตูทาง เข้า-ออก หมู่ที่ 4 บ้านไทยสามัคคี พร้อมป้ายประชาสัมพันธ์ โครงการ จำนวน 1 ป้าย ก่อสร้างตามแบบแปลนองค์การบริหารส่วนตำบลโคคลานกำหนด

**กำหนดราคากลาง เป็นเงิน 400,000.- บาท (-สี่แสนบาทถ้วน-)**

**โดยมีข้อแนะนำและข้อกำหนด ดังต่อไปนี้**

**1. เอกสารแนบท้ายเอกสารสอบราคา**

1.1 แบบรูปแบบรายละเอียด

1.2 แบบใบเสนอราคา

1.3 แบบสัญญาจ้าง

1.4 แบบหนังสือค้ำประกัน (หลักประกันสัญญา)

1.5 แบบบัญชีแสดงรายการเอกสารยื่นซองสอบราคา

**2. คุณสมบัติของผู้เสนอราคา**

2.1 ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่น หรือห้ามติดต่อหรือห้ามเข้าเสนอราคากับองค์การบริหารส่วนตำบล

2.2 ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

2.3 ผู้เสนอราคาจะต้อง (เป็นนิติบุคคลหรือบุคคลธรรมดา) มีผลงานก่อสร้างประเภทเดียวกันกับงานที่ประสอบราคาจ้างในวงเงินไม่น้อยกว่า 200,000.- บาท และเป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียนบริหารราชการท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

**3. หลักฐานการเสนอราคา**

ผู้เสนอราคาจะต้องเสนอเอกสารหลักฐานแนบมาพร้อมกับซองสอบราคา ดังนี้

3.1 สำเนาหนังสือรับรองการจดทะเบียนหุ้นส่วนบริษัท และสำเนาทะเบียนภาษีมูลค่าเพิ่ม (ถ้ามี) พร้อมทั้งรับรองสำเนาถูกต้อง

3.2 หนังสือมอบอำนาจซึ่งปิดอากรแสตมป์ตามกฎหมายในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน

../3.3 บัญชีรายชื่อ..

-2-

3.3 บัญชีรายการก่อสร้าง หรือใบแจ้งปริมาณงาน ซึ่งจะต้องแสดงรายการวัสดุ อุปกรณ์ ค่าแรงงาน ภาษีประเภทต่าง ๆ รวมทั้งกำไรไว้ด้วย

3.4 แผนการทำงาน (ถ้ามี)

3.5 บัญชีรายการเอกสารทั้งหมดที่ได้ยื่นพร้อมกับซองสอบราคา

3.6 สำเนาหนังสือรับรองผลงานก่อสร้างซึ่งออกให้ไม่เกิน 1 ปี นับถึงวันยื่นซองสอบราคา พร้อมทั้งรับรองสำเนาถูกต้อง

**4. การยื่นซองสอบราคา**

4.1 ผู้เสนอราคาต้องยื่นเสนอราคาตามแบบที่กำหนดไว้ในเอกสารสอบราคานี้โดยไม่มีเงื่อนไขใด ๆ ทั้งสิ้น และจะต้องกรอกข้อความให้ถูกต้องครบถ้วน ลงลายมือชื่อของผู้เสนอราคาให้ชัดเจน จำนวนเงินที่เสนอจะต้องระบุตรงกันทั้งตัวเลขและตัวอักษรโดยไม่มีการขูดลบหรือแก้ไข

หากมีการขูดลบ ตก เติม แก้ไข เปลี่ยนแปลง จะต้องลงลายมือชื่อผู้เสนอราคา พร้อมประทับตรา (ถ้ามี) กำกับไว้ด้วยทุกแห่ง

4.2 ผู้เสนอราคาจะต้องกรอกปริมาณวัสดุและราคาในบัญชีรายการก่อสร้างให้ครบถ้วนในการเสนอราคา ให้เสนอเป็นเงินบาท และเสนอราคาเพียงราคาเดียว โดยเสนอราคารวมและหรือราคาต่อหน่วย และหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมที่เสนอจะต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ โดยคิดราคารวมทั้งสิ้นซึ่งรวมค่าภาษีมูลค่าเพิ่ม ภาษีอากรอื่น และค่าใช้จ่ายทั้งปวงไว้แล้ว

ราคาที่เสนอจะต้องเสนอกำหนดยืนราคาไม่น้อยกว่า **90 วัน** นับแต่วันเปิดซองสอบราคา

โดยภายในกำหนดยืนราคาผู้เสนอราคาต้องรับผิดชอบราคาที่ตนได้เสนอไว้ และจะถอนการเสนอราคามิได้

4.3 ผู้เสนอราคาจะต้องเสนอกำหนดเวลาดำเนินการก่อสร้างแล้วเสร็จไม่เกิน **90 วัน** นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลให้เริ่มทำงาน

4.4 ก่อนยื่นซองสอบราคา ผู้เสนอราคาควรตรวจดูร่างสัญญา แบบรูป และรายละเอียด ฯลฯ ให้ถี่ถ้วนและเข้าใจเอกสารสอบราคาทั้งหมดเสียก่อนที่จะตกลงยื่นซองสอบราคาตามเงื่อนไขในเอกสารสอบราคา

4.5 ผู้เสนอราคาจะต้องยื่นซองสอบราคาที่ปิดผนึกซองเรียบร้อยจ่าหน้าซองถึงประธานคณะกรรมการเปิดซองสอบราคาโดยระบุไว้ที่หน้าซองว่า " **ใบเสนอราคาตาม เอกสารสอบราคา เลขที่ 2/2555"** โดยยื่นโดยตรง ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ **(ห้องท้องถิ่นอำเภอตาพระยา)** ในวันที่ **27 มิถุนายน 2555 ตั้งแต่เวลา 09.00-16.00 น.** เมื่อพ้นกำหนดเวลายื่นซองสอบราคาแล้วจะไม่รับซองสอบราคาโดยเด็ดขาด และคณะกรรมการเปิดซองสอบราคาจะเปิดซองสอบราคาในวันที่ **28 มิถุนายน 2555** ตั้งแต่ **เวลา 10.00 น.** เป็นต้นไป

**5./..หลักเกณฑ์..**

-3-

**5. หลักเกณฑ์และสิทธิในการพิจารณาราคา**

5.1 ในการสอบราคาครั้งนี้ องค์การบริหารส่วนตำบลจะพิจารณาตัดสินด้วยราคารวม

5.2 หากผู้เสนอราคารายใดมีคุณสมบัติไม่ถูกต้องตามข้อ **2** หรือยื่นหลักฐานการเสนอราคาไม่

ถูกต้อง หรือไม่ครบถ้วนตามข้อ **3** หรือยื่นซองสอบราคาไม่ถูกต้องตามข้อ **4** แล้ว คณะกรรมการเปิดซอง

สอบราคาจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาด หรือข้อผิดหลงเพียงเล็กน้อย หรือที่ผิดแผกไปจากเงื่อนไขของเอกสารสอบราคาในส่วนที่มิใช่สาระสำคัญ ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเท่านั้น

5.3 องค์การบริหารส่วนตำบลสงวนสิทธิไม่พิจารณาราคาของผู้เสนอราคา โดยไม่มีการผ่อนผันในกรณี ดังต่อไปนี้

(1) ไม่ปรากฏชื่อผู้เสนอราคารายนั้น ในบัญชีผู้รับเอกสารสอบราคา หรือในหลักฐานการรับ/ซื้อเอกสารสอบราคาขององค์การบริหารส่วนตำบล

(2) ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างหนึ่งอย่างใดหรือทั้งหมดในใบเสนอราคา

(3) เสนอรายละเอียดแตกต่างไปจากเงื่อนไขที่กำหนดในเอกสารสอบราคาที่เป็นสาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น

(4) ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลงลายมือชื่อพร้อมประทับตรา (ถ้ามี) กำกับไว้

5.4 ในการตัดสินการสอบราคาหรือในการทำสัญญา คณะกรรมการเปิดซองสอบราคาหรือองค์การบริหารส่วนตำบลมีสิทธิให้ผู้เสนอราคาชี้แจงข้อเท็จจริง สภาพฐานะ หรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลมีสิทธิที่จะไม่รับราคา หรือไม่ทำสัญญาหากหลักฐานดังกล่าวไม่มีความเหมาะสม หรือไม่ถูกต้อง

5.5 องค์การบริหารส่วนตำบลทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใด หรือราคาที่เสนอทั้งหมดก็ได้ และอาจพิจารณาเลือกจ้างในจำนวนหรือขนาด หรือเฉพาะรายการหนึ่งรายการใด หรืออาจยกเลิกการสอบราคาโดยไม่พิจารณาจัดจ้างเลยก็ได้สุดแต่จะพิจารณา ทั้งนี้ เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลเป็นเด็ดขาด ผู้เสนอราคาจะเรียกร้องค่าเสียหายใด ๆ มิได้ รวมทั้งองค์การบริหารส่วนตำบลจะพิจารณายกเลิกการสอบราคาและลงโทษผู้เสนอราคาเป็นเสมือนผู้ทิ้งงานหากมีเหตุที่เชื่อได้ว่าการเสนอราคากระทำไปโดยไม่สุจริตหรือมีการสมยอมกันในการเสนอราคา

ในกรณีที่ผู้เสนอราคาต่ำสุดเสนอราคาต่ำจนคาดหมายได้ว่าไม่อาจดำเนินการตามสัญญาได้คณะกรรมการเปิดซองสอบราคาหรือองค์การบริหารส่วนตำบลจะให้ผู้เสนอราคานั้นชี้แจงและแสดง

หลักฐานที่ทำให้เชื่อได้ว่าผู้เสนอราคาสามารถดำเนินงานตามสอบราคาจ้างให้เสร็จสมบูรณ์ หากคำชี้แจงไม่เป็นที่รับฟังได้องค์การบริหารส่วนตำบลมีสิทธิที่จะไม่รับราคาของผู้เสนอราคารายนั้น

**…/6. การทำสัญญาจ้าง**

-4-

**6. การทำสัญญาจ้าง**

ผู้ชนะการสอบราคาจะต้องทำสัญญาจ้างตามแบบสัญญาดังระบุในข้อ **1.3** กับองค์การบริหารส่วนตำบล **ภายใน 7 วัน นับถัดจากวันที่ได้รับแจ้ง** และจะต้องวางหลักประกันสัญญาเป็นจำนวนเงินเท่ากับ **ร้อยละห้า** ของราคาค่าจ้างที่สอบราคาได้ ให้องค์การบริหารส่วนตำบลยึดถือไว้ในขณะทำสัญญาโดยใช้หลักประกันอย่างหนึ่งอย่างใด ดังต่อไปนี้

6.1 เงินสด

6.2 เช็คที่ธนาคารสั่งจ่ายให้องค์การบริหารส่วนตำบล โดยเป็นเช็คลงวันที่ที่ทำสัญญาหรือก่อนหน้านั้นไม่เกิน **3** วันทำการของทางราชการ

6.3 หนังสือค้ำประกันของธนาคารภายในประเทศตามแบบหนังสือค้ำประกันดังระบุในข้อ 1.4

6.4 พันธบัตรรัฐบาลไทย

6.5 หนังสือค้ำประกันของบริษัทเงินทุนที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารของประเทศไทย ตามรายชื่อบริษัทเงินทุนที่ธนาคารแห่งประเทศไทยได้แจ้งเวียนให้ส่วนราชการต่าง ๆ ทราบแล้ว โดยอนุโลมให้ใช้ตามตัวอย่างหนังสือค้ำประกันของธนาคารตามที่คณะกรรมการว่าด้วยการพัสดุกำหนด (การใช้หลักประกันตามข้อนี้ใช้เฉพาะสัญญาจ้างก่อสร้างที่มีวงเงินไม่เกิน 10 ล้านบาท)

หลักประกันนี้จะคืนให้โดยไม่มีดอกเบี้ยภายใน 15 วัน นับถัดจากวันที่ผู้ชนะการสอบราคา (ผู้รับจ้าง) พ้นจากข้อผูกพันตามสัญญาจ้างแล้ว

**7. ค่าจ้างและการจ่ายเงิน** (สัญญาเป็นราคาเหมารวม)

องค์การบริหารส่วนตำบลจะจ่ายเงินค่าจ้างเป็นงวดเดียว เป็นจำนวนเงินในอัตราร้อยละ 100 ของค่าจ้าง เมื่อผู้รับจ้างได้ปฏิบัติงานทั้งหมดให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

**8. อัตราค่าปรับ**

ค่าปรับตามแบบสัญญาจ้างจะกำหนดในอัตราร้อยละ **0.10** ของค่าจ้างตามสัญญาต่อวัน

**9. การรับประกันความชำรุดบกพร่อง**

ผู้ชนะการสอบราคาซึ่งได้ทำข้อตกลงเป็นหนังสือ หรือทำสัญญาจ้างตามแบบดังระบุในข้อ 1.3 แล้วแต่กรณี จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า - เดือน **2 ปี** นับถัดจากวันที่องค์การบริหารส่วนตำบลได้รับมอบงาน โดยผู้จ้างต้องรีบจัดการซ่อมแซมแก้ไขให้ใช้การได้ดีดังเดิมภายใน 15 วัน นับถัดจากวันที่ได้รับแจ้งความชำรุดบกพร่อง **10. ขอสงวนสิทธิในการเสนอราคาและอื่น ๆ**

10.1 เงินค่าจ้างสำหรับงานครั้งนี้ ได้มาจากเงินอุดหนุนทั่วไป การลงนามในสัญญาจะกระทำได้ต่อเมื่อองค์การบริหารส่วนตำบลโคคลานได้รับอนุมัติเงินค่าก่อสร้างจากงบประมาณเงินอุดหนุนทั่วไปแล้วเท่านั้น

**…/10.2.. เมื่อองค์การ**

-5-

10.2 เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามสอบราคาจ้างแล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาทางเรือในเส้นทางที่มีเรือไทยเดินอยู่ และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคา ซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวี ดังนี้

(1) แจ้งการสั่งหรือนำสิ่งของดังกล่าวเข้ามาจากต่างประเทศต่อสำนักงานคณะกรรมการส่งเสริมการพาณิชยนาวีภายใน 7 วัน นับถัดจากวันที่ผู้รับจ้างสั่งหรือซื้อของจากต่างประเทศเว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้

(2) จัดการให้สิ่งของดังกล่าวบรรทุกโดยเรือไทย หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย เว้นแต่จะได้รับอนุญาตจากสำนักงานคณะกรรมการส่งเสริมการพาณิชย์นาวีให้บรรทุกสิ่งของนั้นโดยเรืออื่นที่มิใช่เรือไทย ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น

(3) ในกรณีที่ไม่ปฏิบัติตาม (1) หรือ (2) ผู้รับจ้างจะต้องรับผิดตามกฎหมายว่าด้วยการส่งเสริมการพาณิชย์นาวี

10.3 ผู้เสนอราคาซึ่งองค์การบริหารส่วนตำบลได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ 6 องค์การบริหารส่วนตำบลอาจพิจารณาเรียกร้องให้ชดใช้ความเสียหาย (ถ้ามี) รวมทั้งพิจารณาให้เป็นผู้ทิ้งงานตามระเบียบของทางราชการ

10.4 องค์การบริหารส่วนตำบลสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด (ถ้ามี)

**11. มาตรฐานฝีมือช่าง**

เมื่อองค์การบริหารส่วนตำบลได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตราฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ ปวช. ปวส. และปวท. หรือเทียบเท่าจากสถาบันการศึกษาที่ ก.พ. รับรองให้เข้ารับราชการได้ ในอัตราไม่ต่ำกว่าร้อยละ **-** ของแต่ละสาขาช่าง แต่จะต้องมีช่างจำนวนอย่างน้อย 1 คน ในแต่ละสาขาช่างดังต่อไปนี้

11.1 ช่างก่อสร้าง

11.2 ช่างโยธา

**12.**ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด

**องค์การบริหารส่วนตำบลโคคลาน**

**วันที่ 13 มิถุนายน 2555**